Encara que o Paragrafo 175 d'o codigo penal alemán no lis pertocaba, bellas mullers homosexuals fuoron igualment engalzatas. Sinse motivo oficial, istos casos remanioron mal conoixitos e os eixemplos rechistratos son a-saber-los raros: no se conoixe pas denguna ta qui o lesbianismo estase explicitament invocato como unico motivo de deportación. Os casos de deportación fuoron mas bien motivatos por una clasificación en qualidat que "asocials" que en qualidat que deliqüents sexuals definitas. A clasificación en os campos de concentración no comportaba de feito pas garra trianglo de color especifica ta estigmatizar nomás que a las lesbianas: en efecto, yeran sinyalatas por un trianglo negro, sinyal de lur pertenencia ta un grupo de presonas "socialment inadaptatas". Entre as presonas, se trobaban esqueferatos de larga duración, dondiadors, marguinals, alcoholicos, toxicomanos e bells malaudos mentals, pero tamién prostitutas u encara mullers que feban servir-ne d'anticonceptivos.